Французскі сабор

Французскі сабор (ням. Französischer Dom) - распаўсюджаная назва французскай Рэфарматарскай царквы Фрыдрыхштадта (ням. Französische Friedrichstadtkirche), размешчанай на берлінскай плошчы Жандармэнмаркт насупраць Нямецкага сабора, адна з славутасцяў горада. Будынак называецца саборам, хаця тут ніколі не знаходзілася епіскапская кафедра.

У пачатку XVIII стагоддзя французскія гугеноты складалі чвэрць насельніцтва Берліна. У 1701 г. яны пачалі будаўніцтва ўласнага будынка, якое было завершана ў 1705 г.. Будаўніцтвам кіравалі Луі Каяр і Абрагам Кеснэй, за ўзор была ўзятая разбураная гугеноцкая царква ў Шарантон-Сен-Морыс.

Катэгорыя:Славутасці Берліна
Катэгорыя:Храмы Берліна
Катэгорыя:Саборы Германіі
Катэгорыя:Мітэ (раён)
Катэгорыя:Кальвінісцкія цэрквы
Катэгорыя:Збудаванні Германіі ў стылі класіцызм
Катэгорыя:Збудаванні Германіі ў стылі барока